Taller d’Història de Sant Andreu de Palomar i d´Història de Catalunya
2019-01-09 19:00 - 2019-04-10 20:30 (Europe/Andorra) | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
òmnium Sant Andreu obre la preinscripció per a la segona edició del Taller d’Història de Sant Andreu de Palomar i d’Història de Catalunya.
Un taller on ens endinsarem en la nostra història i on donarem a conèixer a grans trets, des d’una visió rigorosa i amena, els fets més importants de la història de l’antic poble de Sant Andreu de Palomar i també de la Història de Catalunya.
El programa, que compta amb l’assessorament del Centre d’Estudis Ignasi Iglésias, combina les sessions teòriques amb les sortides culturals i compta amb professorat especialista en cada època i tema.
El curs durarà del 9 de gener al 10 d’abril, incloent 14 sessions teòriques i 6 sortides culturals.
Pots consultar el programa sencer del curs i el temari fent clic aquí.
Preu: 65 € per a socis d’òmnium o del CEII i de 80€ per a no socis.
Pots realitzar la preinscripció al curs fent clic aquí.
Organitza: òmnium Sant Andreu

Exposició fotogràfica. 'Finlàndia: un país, dues mirades'
2019-02-01 - 2019-03-01 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Et proposem aquesta exposició fotogràfica on descobrirem les diverses cares de Finlàndia. Un país nòrdic és garantia d’un viatge interessant i del que, de ben segur, n’aprendrem moltes coses. Finlàndia ens és un país desconegut, però ens ressona el fred, la natura, la cultura Sami, les aurores boreals i… el Pare Noel! Amb aquesta senzillíssima imatge del país, les autores de l’exposició Laura i àlex, van decidir llogar un cotxe per recórrer Finlàndia durant 17 dies i descobrir-la. El resultat, una gran admiració i fascinació per aquest humil país. Vens a descobrir-ho?

Exposició: 40 anys fent l’Ateneu Popular de 9 Barris. Un altre relat de la cultura a Barcelona (1977-2017)
2019-02-08 - 2019-03-01 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Et proposem aquesta exposició a través de la que descobrirem els 40 anys d’història de l’Ateneu Popular de 9 Barris. «40 anys fent l’Ateneu Popular 9 Barris. Un altre relat de la cultura a Barcelona (1977-2017)» és una mostra sobre la memòria històrica de l’Ateneu que posa de manifest la relació entre l’activisme social, cultural i artístic amb un model de gestió comunitària estretament vinculat amb la Barcelona actual. L’exposició ha sigut desenvolupada gràcies un exhaustiu treball d’arxiu que ha comptat amb entrevistes i tallers d’història.

Exposició de quadres: Tapes!
2019-03-01 - 2019-03-25 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
El Grup de Pintors de Sant Andreu porta a L’Harmonia una exposició molt gustosa! I és que fins el 24 de març podrem gaudir d’un conjunt de quadres on descobrirem pictòricament les diverses tapes que ens proposen.
Organitza: Grup de Pintors de Sant Andreu

Festa de Carnestoltes - Sota el mar!
2019-03-01 21:00 - 23:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
“En la vella societat rural, fortament estructurada pel cristianisme, el temps de carnestoltes oferia mascarades rituals d’arrel pagana i un lapse de permissivitat que s’oposava a la repressió dels instints i la severa formalitat litúrgica de la quaresma. Actualment el carnaval s’ha convertit ne una festa popular de caràcter lúdic al voltant del rei Carnestoltes”
A l’Ateneu volem recordar i recrear l’època durant el carnaval, en contra de la repressió, no només dels instints sinó de la repressió social, la repressió heteropatriarcal, la repressió que viuen les persones refugiades en aquesta Europa de la vergonya… i totes les repressions que no ens deixen ser persones lliures.
Enguany la temàtica escollida ha estat ‘Sota del mar’. Convertim en un gran mar l’Ateneu; en un mar on la vida i la mort en són sinònims; on hi habiten peixos i diversos èssers, però on també hi moren persones. En un mar on a l’estiu ens hi banyem però on també hi volem fer consciència. Consciència de no tirar-hi plàstics o altres objectes. Reivindiquem el mar; deix volar la imaginació i crea una disfressa ben original!
A més, en aquesta nova edició, hem unit forces amb les veïnes de recinte de l’Institut Martí i Pous i de la Colla Castellera Jove de Barcelona.
A les 21h hi haurà la gran inauguració amb un sopar de ‘traje’. Porta els plats que vulguis per compartir i comencem la gran festa amb un bon àpat de germanor. A les 22h tindrà lloc el Show d’impro, a càrrec d’Improscritos. Abans de començar l’espectacle, cada persona del públic escriurà una frase sobre la que vol que tracti l’espectacle. I a partir d’aquí, la improvisació pren lloc. Que comenci l’espectacle! A les 23h agafarà el protagonisme la música a càrrec del Dj Calamardo (Tropical Rats).
Recorda venir disfressada de la temàtica ‘Sota del mar’!
Amb la col·laboració de la Colla Castellera Jove de Barcelona.
Organitza: Comissió de participació

Xerrada: descobrim l'asperger en femení, una condició de vida encara invisible
2019-03-02 18:00 - 22:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Per estrenar la Setmana de la Dona, l’entitat G.A.M Asperger ens proposa començar a parlar d’Asperger en femení. Famílies, professionals i persones interessades volem compartir informació i experiències, conèixer juntes quins reptes tenim per endavant, què es el que ja s’està fent, i pensar juntes cóm s’ha de mobilitzar un col·lectiu amb poca experiència reivindicativa, però amb passió per la justícia, la sinceritat i l’honestedat.
Nenes, joves, adultes i grans: dones de qualsevol edat, amb la Síndrome d’Asperger, viuen des de l’individualitat l’anhel íntim d’encaixar dins d’una societat que es mostra enrevessada, esquerpa i esquiva amb les diversitats.
Aspirem a que tota persona amb autisme pugui viure la seva condició neurodiversa en positiu, amb dignitat i amb seguretat, en un entorn familiar, educatiu, laboral i social ben informat i col·laborador, i on el gènere no sigui motiu de recança ni de major discriminació.
Hem convidat a la Raquel Montllor, professora d’anglès, educadora social, psicopedagoga, màster en educació especial, mare, i diagnosticada d’autisme o Síndrome d’Asperger als 40 anys. Acceptar-ho li va canviar la vida per convertir-se en una dona més generosa, experta i incansable activista. Ens ajudarà a entendre el per què d’aquesta invisibilitat, i ens guiarà durant una segona part de la trobada on la participació i aportació d’altres dones, també enteses, faran d’aquesta xerrada un espai d’aprenentatge i suport molt enriquidor…potser l’inici de la visibilització que volem.
Per a més informació pots fer clic aquí.
Fotografia: El Punt Avui – Andreu Puig
Organtiza: G.A.M Asperger, amb la col.laboració de l’Associació Asperger New Life

Cinefòrum: Carmen y Lola
2019-03-02 19:00 - 20:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
L’associació GAG ens proposa una tarda més de cinefòrum, on visionarem ‘Carmen y Lola’, d’Arantxa Echevarria.
Descobrirem la història de la Carmen, una adolescent gitana que viu a l’extraradi de Madrid. Com qualsevol altra gitana, està destinada a viure una vida que es repeteix generació darrere generació: casar-se i criar tots els fills que sigui possible. Però un dia coneix la Lola, una gitana poc comú que somnia amb anar a la universitat, dibuixa graffitis d’ocells i, en definitiva, és diferent. La protagonista desenvolupa ràpidament una complicitat amb Lola i ambdues intentaran tirar endavant la seva relació tot i els inconvenients i discriminacions socials a les que han de veures sotmeses per les seves famílies.

Organitza: GAG LGTBI

Juguem en Harmonia
2019-03-05 17:00 - 19:00, 2019-03-12 17:00 - 19:00, 2019-03-19 17:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Vine en família a jugar a L’Harmonia! Al primer pis (taller 12 i 13) trobaràs diferents caixes de jocs ordenats per tipologies en un armari.
Juguem en Harmonia és un espai de joc lliure liderat per veïns i veïnes. Adults i infants de 2 a 5 anys estan convidats a participar-hi i a gaudir-ne, així com a prendre’n part activa i a corresponsabilitzar-se del seu funcionament.

Comissió Jove
2019-03-06 20:00 - 22:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Comissió formada per joves que treballen per acostar la població jove i adolescent a l’Ateneu.
Al llarg d’aquest curs volem fomentar la participació juvenil en els òrgans de decisió de l’Ateneu i poder elaborar activitats de i per als i les joves del territori.
Consulta els acords presos d’aquesta comissió.

Si en vols formar part, donar idees o simplement conèixer-nos, pots enviar un correu a: jove@ateneuharmonia.cat

Jam session
2019-03-07 20:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Amb el març arriba també una nova jam session, a càrrec dels i les alumnes del Taller de Músics.
El dijous 7 de març ens trobem a L’Harmonia per a passar un vespre màgic a ritme de música.
Obrirà la jam Pablo Martín, saxo tenor; èlica Lucas, piano; Pau Mainé, guitarra; David Moyano, contrabaix; Kike Pérez, bateria i Feat. Sergi Sirvent, trompeta.
Organitza: Escola Superior del Taller de Músics

13a calçotada ecològica i popular de Sant Andreu de Palomar
2019-03-09 - 2019-03-10 | Plaça Can Fabra, 08030
ELS TIQUETS PER LA CALçOTADA JA ESTAN EXHAURITS.
La Calçotada Ecològica i Popular de Sant Andreu de Palomar arriba a la tretzena edició i des de dimarts 26 de febrer podeu passar pel taulell d’informació de l’Ateneu L’Harmonia a comprar els tiquets, a preu d’11€. No us quedeu sense! Enguany, els tiquets es podran pagar amb targeta (TPV).
Ja podeu prendre nota de la data i el lloc: dissabte 9 de març als Jardinets de Can Fabra.
Programa:
11:45h Cercavila, a càrrec de Diables de Sant Andreu
12:30h Jocs populars, a càrrec de la Cia. La Gralla
14:00h Dinar
15:30h Joc del Quinto
16:00h Concert a càrrec dels andreuencs Kill Fiction
Serà tot un dia ben farcit de propostes i activitats per a tots els públics. Una jornada per fer poble i per compartir amb les nostres veïnes, amigues i familiars.
A partir de les 9 del matí sereu molt ben rebudes als Jardinets per participar en el muntatge i preparació de la calçotada. Necessitem moltes mans i molta energia per coure calçots, tallar verdures, muntar taules i cadires i gaudir d’una jornada plegades.
Ens hi trobem?
Ah! I si tens diaris a casa que hagis de llançar o no sàpigues què fer-ne, no pateixis. Ens els pots portar a l’Ateneu L’Harmonia, que ens aniran genial per mantenir els calçots ben calent! El nostre horari d’atenció és de dilluns a dissabte de 10 a 14h i de 16 a 21.30h.
Encara no has vist el vídeo resum de la calçotada de l’any passat? La Judit, membre del col·lectiu Diables de Sant Andreu, va fer aquest vídeo. Mira’l, mira’l.. i sabràs que enguany no et pots perdre l’esdeveniment de l’any!

Organitza: Federació d’entitats socioculturals i de lleure de Sant Andreu de Palomar

Comissió antiestigma
2019-03-13 16:00 - 17:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Aquesta comissió es reuneix per visibilitzar i defensar els drets de les persones que pateixen diferents tipus de discriminació i dinamitzar accions per trencar estigmes.
Al llarg d’aquest curs estem treballant en la jornada antiestigma, en els diferents cinefòrums i en pensar activitats relacionades en l’estigma.
Consulta els acords presos d’aquesta comissió.

Si en vols formar part, donar idees o simplement conèixer-nos, pots enviar un correu a: antiestigma@ateneuharmonia.cat

Veus contra el masclisme: Taller de confecció de compreses de tela
2019-03-14 17:30 - 19:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Mentre llegeixes això, una dona acaba de patir una agressió sexual. I si ho llegeixes d’aquí una estona o demà, igual. I si ho haguessis llegit ahir, també.
Es calcula que cada dues hores un home agredeix sexualment una dona. Bé, no és “un” home… compteu quants poden ser. No és “una” dona, tampoc. Compteu. Comptem-nos.
A L’Harmonia ho volem comptar i contar. Aquestes i totes les altres agressions masclistes, les que no passen cada X hores, ni minuts, ni segons. Perquè no passen, hi són. Enganxades a les paraules, les tanques publicitàries, els gestos. Comptem-les i contem-nos què fer. I cantem-nos, també, com les derrotarem. (Mar Vallecillos)
Coneixes les compreses de tela? N’has provat mai? En aquest taller aprendrem a fer les nostres compreses de tela nosaltres mateixes! Les cosirem i mentrestant aprofitarem l’espai que haurem creat per compartir reflexions, vivències i curiositats; tot un procés per a reapropiar-nos dels nostres cicles, del nostre cos i de la nostra sexualitat.
Preu: 5€ per materials. és necessària la inscripció prèvia al taulell d’informació de l’Ateneu.

Comissió de comunicació
2019-03-14 19:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
La comissió de comunicació treballa definint campanyes de comunicació dels diferents actes programats a l’Ateneu i de les programacions de cursos i tallers; està elaborant el pla de comunicació, i en general, revisa tots els elements comunicatius de l’Ateneu.
Pots consultar els acords presos d’aquesta comissió AQUí.
Si en vols formar part, donar idees o simplement conèixer-nos, pots enviar-nos un correu a: comunicacio@ateneuharmonia.cat

Veus contra el masclisme: Dones en vers
2019-03-14 20:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Mentre llegeixes això, una dona acaba de patir una agressió sexual. I si ho llegeixes d’aquí una estona o demà, igual. I si ho haguessis llegit ahir, també.
Es calcula que cada dues hores un home agredeix sexualment una dona. Bé, no és “un” home… compteu quants poden ser. No és “una” dona, tampoc. Compteu. Comptem-nos.
A L’Harmonia ho volem comptar i contar. Aquestes i totes les altres agressions masclistes, les que no passen cada X hores, ni minuts, ni segons. Perquè no passen, hi són. Enganxades a les paraules, les tanques publicitàries, els gestos. Comptem-les i contem-nos què fer. I cantem-nos, també, com les derrotarem. (Mar Vallecillos)
‘Dones en vers’ és un projecte en femení de Laura Arnal i Mònica Campillo, des del que les artistes volen donar veu a poemes de dones que en un moment donat de la vida s’han creuat amb nosaltres i han volgut compartir la seva història, la seva poesia. Des de ‘Dones en vers’ musiquen i canten poemes acompanyades d’una guitarra que ambienta i personifica el caràcter de les poesies.
Segons les autores volen que el projecte estigui ple de talents femenins. Han comptat per fer el projecte amb la fotògrafa Marta Mas. La Mònica Elias ha dissenyat un vestuari meravellós i la Marina Tomàs ha creat ambients, acompanyaments i músiques que donen cos a l’espectacle.
El lema de les artistes és donar veu a les dones tot musicant i cantant poemes de dones del seu voltant. Alhora, volen que tot l’entorn de la producció del projecte sigui realitzat des de la perspectiva femenina. A més, cada concert comptarà amb un espai obert a qualsevol dona que vulgui compartir la seva feina.
Per a més informació pots consultar la seva pàgina de facebook o el seu perfil d’instagram.

Veus contra el masclisme: Concert amb María Ruiz i Eva Sierra
2019-03-15 22:00 - 23:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Mentre llegeixes això, una dona acaba de patir una agressió sexual. I si ho llegeixes d’aquí una estona o demà, igual. I si ho haguessis llegit ahir, també.
Es calcula que cada dues hores un home agredeix sexualment una dona. Bé, no és “un” home… compteu quants poden ser. No és “una” dona, tampoc. Compteu. Comptem-nos.
A L’Harmonia ho volem comptar i contar. Aquestes i totes les altres agressions masclistes, les que no passen cada X hores, ni minuts, ni segons. Perquè no passen, hi són. Enganxades a les paraules, les tanques publicitàries, els gestos. Comptem-les i contem-nos què fer. I cantem-nos, també, com les derrotarem. (Mar Vallecillos)
María Ruiz i Eva Sierra fan parada a Barcelona per fer-nos gaudir amb les seves veus i guitarra de bon ambient. Lletres feministes que fugen del conformisme.
Eva Sierra és una cantautora madrilenya que transmet la seva força i emocions a través de la música. El desembre de 2017 va veure la llum el seu primer LP ‘Intermitente’, fet conjuntament amb Iker García, guitarrista que l’acompanya a la gira.
María Ruiz és cantautora feminista i educadora social, nascuda en un poble d’Alacant i resident a Madrid. Dedica la seva vida a la música i a l’educació, principalment en matèria de gènere, feminista i artística. Va llançar el seu disc ‘Metamorfosis’ l’any 207 i no ha parat de girar per tot el país.

Ambdues formen part del col·lectiu ‘Arte mujé’, on militen activament. Es tracta d’un col·lectiu feminista format per 23 dones, procedents de diferents disciplines artístiques. El seu objectiu es centra en fer pedagogia del feminisme des de les arts escèniques.

A més, comptarem amb la presentació de l’espectacle i amb un monòleg a càrrec de l’andreuenca Diana Dibau!

Sant Andreu juga
2019-03-16 11:00 - 17:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Espai per jugar a jocs de taula de la mà de l’Associació Stronghold. Amb el seu acompanyament podrem aprendre a jugar a qualsevol dels jocs que ofereix l’associació, a banda d’aquells dels que disposem a l’Ateneu.
Activitat adreçada a infants a partir de 8 anys i les seves famílies.
Organitza: ALC Stronghold i Ateneu L’Harmonia

Veus contra el masclisme. Taller: Masculí i femení? Desmuntant els estereotips de gènere
2019-03-16 18:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Mentre llegeixes això, una dona acaba de patir una agressió sexual. I si ho llegeixes d’aquí una estona o demà, igual. I si ho haguessis llegit ahir, també.
Es calcula que cada dues hores un home agredeix sexualment una dona. Bé, no és “un” home… compteu quants poden ser. No és “una” dona, tampoc. Compteu. Comptem-nos.
A L’Harmonia ho volem comptar i contar. Aquestes i totes les altres agressions masclistes, les que no passen cada X hores, ni minuts, ni segons. Perquè no passen, hi són. Enganxades a les paraules, les tanques publicitàries, els gestos. Comptem-les i contem-nos què fer. I cantem-nos, també, com les derrotarem. (Mar Vallecillos)
En aquest taller explorarem juntes les diferents idees que conformen l’imaginari d’allò femení i allò masculí per tal de ser més lliures i posar sobre la taula totes aquelles dinàmiques adquirides que no ens deixen fer el que ens agrada. Repassarem la trajectòria dels estereotips de gènere al llarg de la història per veure’n els seus significats en el context actual.
Adreçat a joves d’entre 16 i 20 anys.

Xerrada: Va de cine LGTBI
2019-03-16 18:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
L’Associació GAG ens proposa una xerrada complementària al documental ‘El celuloide oculto’, a càrrec de Leopold Estapé, expert en història LGTBI, qui ens descobrirà diferent cinema europeu, mut i en blanc i negre. També es farà referència a com s’ha tractat la pandèmia de la sida i l’evolució a partir de 1995.
Organitza: GAG LGTBI

Comissió de participació
2019-03-18 16:00 - 18:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
A la comissió de participació treballem per implicar a les entitats, col·lectius i persones individuals en formar part de manera activa a l’Ateneu per la gestió comunitària al llarg d’aquest any estem treballant en la borsa de participants i en conèixer les realitats i necessitats de la comunitat.
Consulta els acords presos d’aquesta comissió

Si en vols formar part, donar idees o simplement conèixer-nos, pots enviar un correu a: participacio@ateneuharmonia.cat

Apunta’t a participar!

Comissió de responsabilitat ambiental
2019-03-18 18:30 - 20:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Aquesta comissió es reuneix per treballar temàtiques relacionades amb la responsabilitat ambiental a dins de l’Ateneu. Al llarg d’aquest curs volem fomentar l’ús de les escales i avançar en el bon ús de la climatologia i consum de l’Ateneu.
Consulta els acords presos en reunions anteriors AQUí

Cinefòrum: Elbrus (5.642m)
2019-03-21 20:15 - 23:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
L’Associació Excursionista Cordada ens proposa visionar un documental on descobrirem l’Elbrus, un cim de 5.642 metres. No et perdis l’oportunitat de conèixer aquests paisatges i el relat de l’experipència de fer-lo en travessa de Sud a Nord, a càrrec d’en Jesús Altemir, emprenedor d’aventures infatigable!
Organitza: Cordada A.E.E.

Cinefòrum: Lladres del temps
2019-03-22 18:30 - 22:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
El Col·lectiu de Cinema Cultural i Popular de Sant Andreu ens proposa visionar el darrer documental de Cosima Dannoritzer, Lladres del temps, que posa al descobert el recurs més valuós del món: el nostre temps. Descobrirem com les empreses monetitzen el nostre temps sense que en siguem conscients.
Les empreses, conscients que el temps són diners, se l’estalvien i ho fan prenent-lo de la vida del consumidor. La societat actual esta construïda a partir de la temporització de tots els seus processos, ja siguin personals o laborals.
El documental “Lladres de temps” (“Time Thieves”) aborda com les empreses apliquen un control temporal abusiu als seus treballadors, fins i tot algunes arriben a provocar patologies mentals com la síndrome d’esgotament professional, procés en què els empleats experimenten una sobre adaptació laboral que els afecta la qualitat de vida. També parla de processos més subtils en què les empreses converteixen el consumidor en un empleat parcial, sense cap tipus de dret laboral.
Alguns col·lectius, conscients de la tirania del rellotge a càrrec del capitalisme, lluiten pel reconeixement dels drets temporals dels treballadors.
Organitza: CCCP Sant Andreu

Pa’lante, amiga! Festival punk, queer i transfeminista
2019-03-23 - 2019-03-24 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
El proper dissabte 23 de març el col·lectiu ‘Pa’lante, amiga’ ens proposa venir a la fira d’autoedició gràfica i sonora, en una jornada plena de tallers, xerrades, debats, projeccions, concerts, exposicions i menjador vega. Serà un espai de trobada per a diverses lluites dissidents, de l’art gràfic, la música i la feina creativa de les persones punks que qüestionen i construeixen maneres diferents d’entendre les relacions de poder i de gènere.
Les identitats perifèriques a l’hegemonia de la masculinitat, és a dir, dones, homosexuals, queers, trans, persones no binàries, i altres dissidències sexuals ens aliem en aquesta celebració perquè sentim que són necessaris espais comuns en els que puguem donar a conèixer els diversos projectes, compartir lluites i inquietuds perquè juntes som més. Pa’lante, Amiga! serà una jornada de recolzament a projectes creatius de diverses companyes que mitjançant la música, la il·lustració, la fotografia i els fanzines projecten el divers potencial artístic que hi ha dins l’imaginari antiheteropatriarcal i de resistència punk.
A més, hi haurà un espai que aglutinarà editorials, col·lectius, distribuïdores…que, sota el concepte ‘D.I.Y’, publiquen i creen fanzines, il·lustracions, serigrafies, material sonor i inclús, artesà, que tracten temes com el feminisme, el queer-punk, el riot grrrl, la teoria queer-core, la sexualitat, l’erotisme, les masculinitats… a més de lluites interseccionals com l’alliberació animal, l’antiracisme, l’anti-colionalisme, texts llibertaris, etc.
El festival es portarà a terme sota un protocol de seguretat, de cures i d’antiagresions per a garantir que totes les persones puguem gaudir de l’esdeveniment de manera còmoda i segura.
El divendres 22 el festival tindrà lloc a la Cinètika i l’entrada serà amb taquilla inversa. Dissabte 23 l’entrada als concerts tindrà un cost de 5€, destinats a cobrir les despeses de l’esdeveniment.
Els espais són lliures de fum i durant tot l’esdeveniment hi haurà venta de picapica vega i begudes.
Ben aviat es publicarà el programa complet d’activitats.
Organitza: Pa’lante amiga

Bis-Harmònica: V Fira del Disc Independent
2019-03-23 11:00 - 20:00 | Fàbrica de Creació, C/Sant Adrià, 20, Barcelona, Barcelona, 08030, Espanya
La Fira del Disc Independent és més que una fira de discs i discogràfiques. Pretén ser un espai de trobada d’editors, discogràfiques, músics i públic. Un espai de relació per aquella gent amant de la música fora del circuit comercial. Un espai des d’on impulsar i promoure aquelles idees creatives que busquen noves maneres de fer, anant més enllà del producte musical. Un espai que ens permeti compartir projectes musicals i discogràfics. Un espai on fer visible que dintre de la música un altre món es possible. Un espai on gaudirem de la música compartint-la amb qui la crea.
Aquesta fira no entén la música només com un negoci! Calen maneres de fer diferents, més properes i amb un millor tracte amb els músics. En aquesta 5a edició ens hem buscat uns nous companys de viatge i cooperarem amb el Festival Bis Barcelona Independent Sessions. La fira serà a la Fàbrica de Creació, un espai situat dins del recinte fabril de la Fabra i Coats, a Sant Andreu de Palomar, el dissabte 23 de març de 2019.
Si ets un segell discogràfic i estàs interessat en participar en aquesta Va edició, ja pots inscriure’t a través d’aquest formulari.
Els horaris de les actuacions musicals són:

12h – Resiliència (Kasba Music)
12.30h – Ex-Colorado (Hallo Records)
13.30h – Gyoza (Navalla Discos)
16h – Tatsumi & Masako (Aiguamoll Records)
16.30h – Fracaso Escolar (Picnic Records)
17.30h – X-Closs (El Forat Records)
18.30h – Actuació a càrrec del segell Snap! / Jeanne D’Arc
19.30h – I’am Dive (Concert UFI – WeAreWolver Records)

Després de la Fira del Disc Independent, tindrà lloc una nova edició del Bis Festival, amb artistes com La estrella de David, Hazte Lapón, Axolotes Mexicanos, Medalla, Confeti de Odio o Cabiria.

Organitza: Bis Festival i Ateneu L’Harmonia

GAG: Presentació del grup ‘Parlem Clar’
2019-03-23 18:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
L’Associació GAG ens proposen una activitat on descobrirem el grup ‘Parlem Clar’, format per joves del Districte de Sant Andreu. Què fan? Quan es reuneixen? Quines són les seves activitats? Quines inquietuds tenen? Quins són els seus objectius, missió i valors? Una oportunitat única per conèixer les inquietuds de la gent jove.

Exposició: Projectes Personals - Mirades Singulars
2019-03-25 - 2019-04-15 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Les 13 participants al taller ‘Domina la fotografia’ de l’Ateneu ens proposen una exposició on ens mostraran tot el que han treballat al llarg del trimestre. Una exposició col·lectiva del grup F/44H.
Inauguració: 25 de març a les 17.30h

Cinefòrum: Giacometti
2019-03-25 19:00 - 22:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
El Grup de pintors de Sant Andreu ens proposa venir a descobrir qui era Giacometti en aquest cinefòrum.
Giacometti, pintor i escultor, va néixer a Borgonovo, a Suïssa, on va créixer en un ambient d’artistes. El seu pare, Giovanni Giacometti, havia estat pintor impressionista, mentre que el seu padrí, Cuno Amiet, va ser fauvista.
Després d’acabar l’ensenyament secundari, es va traslladar a Ginebra per a cursar estudis de pintura, dibuix i escultura en l’Escola de Belles Arts i a París, el 1922, per a estudiar en la Académie de la Gran Chaumière a Montparnasse sota la tutela d’un associat de Rodin, l’escultor Antoine Bourdelle. Va ser allí on Giacometti va experimentar amb el cubisme. No obstant això, li va atreure més el moviment surrealista i cap a 1927, després que el seu germà Diego es convertís en el seu ajudant, Alberto havia començat a mostrar les seves primeres escultures surrealistes al Saló de les Tulleries.
Poc temps després, ja era considerat un dels escultors surrealistes més importants de l’època. Vivint en una zona tan creativa com Montparnasse, va començar a associar-se amb artistes com Joan Miró, Max Ernst i Pablo Picasso, a més d’escriptors com Samuel Beckett, Jean-Paul Sartre, Paul éluard i André Breton, per al qual va escriure i va dibuixar en la seva publicació Le surréalisme au Service de la Révolution. Entre 1935 i 1940, Giacometti va concentrar la seva escultura en el cap humà, centrant-se principalment en la mirada. Això va ser seguit per una nova i exclusiva fase artística en la qual les seves estàtues van començar a estirar-se, allargant les seves extremitats.
Durant la Segona Guerra Mundial va viure a Ginebra, on va conèixer Annette Arm. El 1946 ambdós van tornar a París, on van contreure matrimoni el 1949. El matrimoni va semblar tenir un bon efecte en ell, ja que li va seguir el període probablement més productiu de la seva carrera. Va ser la seva dona la qual li va brindar l’oportunitat d’estar constantment en contacte amb altre cos humà. Altres models havien trobat que el posar per a ell no era un treball fàcil, però Annette el va ajudar enormement, suportant pacientment sessions que durarien hores fins que Giacometti assolís el que buscava. Poc més tard es va organitzar una exposició del seu treball a la Galeria Maeght de París i en la galeria Pierre Matisse de Nova York, per al catàleg de la qual el seu amic Jean-Paul Sartre va escriure la introducció. A principis dels anys 50, l’ús del bronze s’havia fet econòmicament accessible i Giacometti va començar a realitzar els seus treballs en bronze. Perfeccionista, Giacometti estava obsessionat amb crear les seves escultures exactament com les veia a través del seu exclusiu punt de vista de la realitat.
El 1954 va rebre l’encàrrec de dissenyar un medalló amb la imatge de Henri Matisse, pel que va crear nombrosos dibuixos durant els últims mesos de vida del pintor. El 1962 va rebre el gran premi d’escultura en la Biennal de Venècia, el que li va dur a convertir-se en una celebritat internacional.
Organitza: Grup de Pintors de Sant Andreu
